આપણા દેશમાં ન્યાયતંત્ર સર્વોપરી છે અને તેમાં તેને દૃઢ વિશ્વાસ છે. આ ઉપરાંત, કંપની માને છે કે દરેક નાગરિકને ઉચિત અને નિષ્પક્ષ રીતે તપાસનો સમાન અધિકાર છે. આમ છતાં તપાસનીશ એજન્સીઓ કોઈ અદૃશ્ય હાથના ઈશારે માત્ર અને માત્ર 63 મૂન્સની વિરુદ્ધ કાર્યવાહી કરીને તેના આ મૂળભૂત અધિકારનો ભંગ કરી રહી છે. બીજી બાજુ, એનએસઈએલ કેસના એકેય ડિફોલ્ટરનાં ઓપરેટિંગ અકાઉન્ટ ફ્રીઝ કરવામાં આવ્યાં નથી. આ જ એજન્સીની તપાસમાં જણાઈ આવ્યું છે કે એનએસઈએલ પૅમેન્ટ કટોકટીનાં નાણાં આ જ ડિફોલ્ટિંગ એન્ટિટીઝની પાસે ગયાં છે, એમ કંપનીએ કહ્યું છે.